Úradný vestník L 200 , 26/07/1988 S. 0010 - 0012

Fínske špeciálne vydanie: Kapitola 2 Zväzok 6 S. 0167

Švédske špeciálne vydanie: Kapitola 2 Zväzok 6 S. 0167



Nariadenie Komisie (EHS) č. 2275/88 z 25. júla 1988 týkajúce sa zatriedenia určitého tovaru v kombinovanej nomenklatúre KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenenom a doplnenom nariadením (EHS) č. 1858/88 [2], najmä na jeho článok 9, keďže s cieľom zabezpečiť jednotné používanie kombinovanej nomenklatúry pripojenej k uvedenému nariadeniu je potrebné prijať opatrenia týkajúce sa zatriedenia tovaru, o ktorom pojednáva príloha k tomuto nariadeniu; keďže nariadenie (EHS) 2658/87 stanovilo všeobecné pravidlá na interpretáciu kombinovanej nomenklatúry a tieto pravidlá platia aj pre každú ďalšiu nomenklatúru, ktorá celkom alebo čiastočne z nej vychádza alebo ktorá doplňuje k nej akékoľvek ďalšie podrozdelenia a ktorá je stanovená špecifickými opatreniami spoločenstva s cieľom uplatnenia tarifných alebo iných opatrení týkajúcich sa obchodovania s tovarom; keďže podľa uvedených všeobecných pravidiel, tovar opísaný v 1. stĺpci tabuľky pripojenej k tomuto nariadeniu sa musí zatriediť pod príslušné kódy KN uvedené v 2. stĺpci z dôvodov stanovených v 3. stĺpci; keďže Výbor pre nomenklatúru nedodal stanovisko v časovej lehote stanovenej jeho predsedom, PRIJALA TOTO NARIADENIE: Článok 1 Tovar opísaný v 1. stĺpci pripojenej tabuľky sa zatriedi v rámci kombinovanej nomenklatúry podľa príslušných kódov KN uvedených v 2. stĺpci uvedenej tabuľky. Článok 2 Toto nariadenie nadobúda účinnosť 21. deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. júla 1988 Za Komisiu Cockfield podpredseda [1] Ú. v. ES L 256, 7.9.1987, s. 1. [2] Ú. v. ES L 166, 1.7.1988, s. 10. -------------------------------------------------- PRÍLOHA Opis tovaru | Zatriedenie (kód KN) | Odôvodnenie | (1) | (2) | (3) | 1.Zrná Zizania auquatica ("divá ryža") nelúpané, podobajúce sa na borovicové ihličie, hnedej farby | 10089090 | Zatriedenie sa riadi ustanoveniami všeobecných pravidiel 1 a 6 a znením KN kódov 1008 a 10089090. Vonkajšia zelená vrstva bola odstránená z produktu, ostáva však čierny vonkajší obal zrna (perikarp). Produkt preto nemôže byť zatriedený ako zrno vylúpané, kód 11042910. | 2.Prášok z mŕtvych jednobunkových rias (Spirulina alebo Chlorella), či tieto sú alebo nie sú vo forme tabletiek alebo kapsúl na ľudskú konzumáciu. | 21022090 | Zatriedenie sa riadi ustanoveniami všeobecných pravidiel 1 a 6 a znením kódov KN 2102, 210220 a 21022090. Pozri aj Vysvetlivky HS k položke 2102, bod B. Spôsob, akým je tovar prezentovaný, neovplyvňuje zatriedenie. | 3.Mliečny produkt pozostávajúci z odstredeného práškového mlieka obsahujúceho 50 — 100 miliónov živých jogurtových baktérií (Streptococcus thermophilus a Lactobacillus bulgaricus) v jednom grame, s obsahom tuku neprekračujúcim 3 %. | 04031011 | Zatriedenie sa riadi ustanoveniami všeobecných pravidiel 1 a 6 a znením kódov KN 0403, 040310 a 04031011. Produkt je v podstate skôr mliečnym produktom kódov KN 0403 ako mikrobiálnou kultúrou kódu KN 3002. | 4.Produkt získavaný suchou turboseparáciou pšeničnej múky a s nasledovnými analytickými charakteristikami (podľa hmotnosti sušiny):obsah škrobu: 83 % použitím modifikovanej Ewersovej polarimetrickej metódy,obsah popola: 0,4 %,obsah bielkovín: približne 4,5 % | 11010000 | Zatriedenie sa riadi ustanoveniami všeobecného pravidla 1 a znením kódu KN 11010000 a 2. poznámkou k 11. kapitole. Tento produkt má charakteristiky pšeničnej múky. Hoci je obohatený škrobom a má znížený obsah bielkovín, nespĺňa analytické kritériá na zatriedenie ako pšeničný škrob kódu KN 110811. | 5.Famotidín (INN) | 29341000 | Zatriedenie sa riadi ustanoveniami všeobecných pravidiel 1 a 6 a znením kódov KN 2934 a 29341000. Zlúčenina nie je sulfónamidom položky 29.35, pretože atóm síry v skupine SO2NH2 nie je priamo viazaný na atóm uhlíka. Štruktúra obsahuje neprepojený reťazec tiazolu. | 6.Prípravok používaný ako surovina na výrobu kozmetiky s nasledovným zložením:extrakty živočíšnej placenty, približne 10 % hmotnostných,olej z kukuričných klíčkov, približne 90 % hmotnostných | 38239099 | Zatriedenie sa riadi ustanoveniami všeobecných pravidiel 1 a 6 a znením kódov KN 3823 a 38239099. Produkt nemožno považovať za proteínovú látku kódu KN 3504. Je zahrnutý do druhej časti textu kódu KN 3823. Je to medziprodukt, ktorý zatiaľ nemá charakteristiku kozmetického prípravku. | 7.Prípravok používaný ako surovina na výrobu kozmetiky s nasledovným zložením:kolagén približne 3 % hm.,glycerol približne 44 % hm.,voda približne 53 % hm. | 38239099 | Zatriedenie sa riadi ustanoveniami všeobecných pravidiel 1 a 6 a znením kódov KN 3823 a 38239099. Produkt nemožno považovať za proteínovú látku kódu KN 3504. Je zahrnutý do druhej časti textu kódu KN 3823. Je to medziprodukt, ktorý zatiaľ nemá charakteristiku kozmetického prípravku. | 8.Prípravok používaný ako surovina na výrobu kozmetiky, ktorý má nasledovné zloženie:elastín, približne 5 % hm.,propán-1, 2-diol približne 45 % hm.,voda približne 50 % hm. | 38239099 | Zatriedenie sa riadi ustanoveniami všeobecných pravidiel 1 a 6 a znením kódov KN 3823 a 38239099. Produkt nemožno považovať za proteínovú látku kódu KN 3504. Je zahrnutý do druhej časti textu kódu KN 3823. Je to medziprodukt, ktorý zatiaľ nemá charakteristiku kozmetického prípravku. | 9.Mechanická zostava prístroja na videofonický záznam alebo reprodukciu kódu KN 8521, vybavená hlavami na záznam a reprodukciu (Mecadeck). | 85211039 | Zatriedenie sa riadi ustanoveniami všeobecných pravidiel 1, 2 a) a 6 a znením kódov KN 8521, 852110 a 85211039. Táto mechanická zostava má základné charakteristiky prístroja určeného na videofonický záznam a reprodukciu. | 10.Plochý nelegovaný oceľový produkt vyrobený procesom kontinuálneho liatia, s rozmermi 1700 mm x 6000 mm x 70 mm s valcovanými okrajmi. | 7208 | Zatriedenie sa riadi ustanoveniami všeobecného pravidla 1 a znením kódu KN 7208. Rozmery produktu nie sú výsledkom jednoduchého hrubého valcovania a je preto skôr považovaný za plochý valcovaný výrobok (platňa) kódu KN 7208 ako polotovar (plochý predvalok) kódu KN 7207. | 11.Plochý nelegovaný oceľový produkt získaný procesom kontinuálneho liatia s rozmermi 2520 mm x 4400 mm x 90 mm, s odrezanými okrajmi | 7208 | Zatriedenie sa riadi ustanoveniami všeobecného pravidla 1 a znením kódu KN 7208. Rozmery produktu nie sú výsledkom jednoduchého hrubého valcovania a je preto skôr považovaný za plochý valcovaný výrobok (platňa) kódu KN 7208 ako polotovar (plochý predvalok) kódu KN 7207. | --------------------------------------------------